als_Latn dik_Latn sag_Latn
Bayerni i Mynihut, Barcelona, PSG dhe Porto janë skuadrat e tjera të kualifikuar përpara kohe për në 16 ekipet më të mira të Champions Leage. Në grupin E, megjithëse duhen edhe dy ndeshje për te përfunduar faza e grupeve, Bayerni i Mynihit siguron kualifikimin falë fitores 2 me 0 kundër Romes, në “Alianz Arena” duke u ngjitur me pikë të plota 12. Golat për gjermanet u shënuan nga Riberi dhe Gëtze. E megjithatë Roma ruan për momentin vendin e dytë pasi i erdhi në ndihme fitorja e madhe surprize e CSKA në Angli kundër Mançester City 1 me 2. Ruset shënuan me Doumbia në pjesën e parë teska Jaja Ture kishte barazuar përkohësisht rezultatin për vendasin që e mbyllen ndeshjen me 9 lojtarë. CSKA është ngjitur ne 4 pikë ndërsa Citi mbetet në kuotën e 2 pikëve. Në grupin F, PSG siguroi kualifikimin pasi u ngjit ne 10 pikë pas fitores minimale 1 me 0 në shtëpi kundër Apeol Nikoais me një gol të Kavanit që në minutën e 1. Francezet do të luftojnë me Barcelonën deri në fund për vendin e parë pasi katalanasit ndjekin me 9 pikë pas fitores 0 me 2 në Holande kundër Ajaks me dopieten e Lionel Messit. Shumë i ekuilibruar grupi G, teksa Chelsi hodhi tej një shans për t’u kualifikuar pasi u ndal në barazim 1 me 1 në slloveni nga Maribor. Golit të shkëlqyer të lojtarit me origjine shqiptare Ibrahimi iu përgjigj Matic. Chelsea mbetet gjithsesi i pari me 8 pikë, 3 me shumë sesa Schale që u shkërmoq 4 me 2 n2 Portugali nga Sporting Lisbone e cila tani me 4 pikë është plotësisht në garë për kualifikim. Në grupin H Porto siguroi kualifikimin pasi arriti një fitore të bukur në Spanjë ndaj Atletik Bilbao 0 me 2 duke u ngjitur ne 10 pikë ndërsa Shkatar Donjetez i duhet vetëm një pikë në dy takimet e radhës pasi shkatërroi 5 me 0 brenda në shtëpi Bate Borisov duke shkuar në kuotën e 8 pikëve. E mërkura në Champions League ne fakt ka qenë e gjitha nën shenjen e yllit të Barcelonës Lionel Messi i cili me dygoleshin e shënuar në Amsterdam Arena ka barazuar rekordin e Raul Gonzales i cili karrierën e tij e mbylli me 71 gola të shënuar në këtë kompeticion. Pleshti tregoi erdhe një herë se mbetet më i miri në botë dhe se thyerja e rekordit të legjendës së real Madrid, Raul Gonzeles është vetëm çështje kohe. Tashmë rivaliteti do të jetë i gjithi me një tjetër yll të se tashmes te skuadrës madrilene. Kristiano Ronaldo i cili ndjek argjentinas me 70 gola të shënuar në Champions, rivalitet i cili në fakt ka vite që mban gjallë futbollin botëror.
als_Latn